stanford-oval/wikipedia huggingface dataset:
Lassâad Ouertani

| Henkilötiedot |
| --- | --- | --- | --- |
Syntymäaika: 2. toukokuuta 1980
Syntymäpaikka: Essen, Saksa
Kuolinaika: 4. tammikuuta 2013 (32 vuotta)
Pelipaikka: puolustava keskikenttä
Pituus: 180 senttimetriä
Junioriseurat
1994–2000: JS Kairouan
Seurat
| Vuodet | Seura | O | (M) |
| 2000–2001 | JS Kairouan |  |  |
| 2001–2004 | Stade Tunisien |  |  |
| 2004–2009 | Club Africain | 52 | (3) |
| 2009–2010 | ES Zarzis |  |  |
| 2010–2013 | JS Kairouan | 5 | (0) |
Maajoukkue
| 2002–2007 |  Tunisia | 6 | (0) |

Lassâad Ouertani (arab. لسعد الورتاني‎, s. 2. toukokuuta 1980 Essen – 4. tammikuuta 2013) oli tunisialainen jalkapalloilija, pelipaikaltaan puolustava keskikenttäpelaaja.
Ouertani kuoli auto-onnettomuudessa tammikuussa 2013.
Ura

Ouertani aloitti uransa JS Kairouanin junioreissa 1990-luvulla, jonka jälkeen hän pelasi yhden kauden kaupungin edustusjoukkueessa ennen siirtymistään Stade Tunisieniin. Uudessa seurassaan hän pelasi viisi kautta ja voitti muun muassa Arabian cup voittajien cupin, sekä Tunisian cupin. Vuonna 2006 Ouertani siirtyi Club Africainiin, jossa hän voitti toisella kaudellaan Tunisian liigamestaruuden. Sittemmin Ouertani edusti Tunisian pääsarjassa ES Zarzista yhden kauden, kunnes siirtyi JS Kairouaniin. Hän vietti seurassa kolme kautta, kunnes menehtyi.
Saavutukset

Tunisian-mestaruus: 2008
Tunisian cup: 2003
Arabian cup voittajien cup: 2002
Tunisian liigacup: 2002
Angela Merici

| Angela Merici |
| --- | --- |
 Pyhä Angela Merici
Henkilötiedot
Syntynyt: 21. maaliskuuta 1474 Desenzano, Gardajärvi, Italia
Kuollut: 24. tammikuuta 1540 (65 vuotta) Brescia, Italia
Pyhä Angela Merici (21. maaliskuuta 1474 Desenzano, Gardajärvi, Italia – 24. tammikuuta 1540 Brescia, Italia) oli fransiskaanitertiaari, näkijä, pyhimys ja ursuliinien perustaja. Angela joutui 10-vuotiaana orvoksi veljensä ja siskonsa kanssa ja heidän varakas setänsä Biancozi kasvatti heidät. 20-vuotiaana hänen setänsä kuoli ja hän perusti koulun Desenzanossa nuorille tytöille ja myöhemmin toisen koulun Bresciaan. Nainen aloitti ursuliinien yhteisön Bresciassa ja kuoli oltuaan viisi vuotta uuden järjestön johtajana. Paavi Paavali III tunnusti järjestön virallisesti neljä vuotta hänen kuolemansa jälkeen. Nainen eli seuraavien 9 paavien hallintokausien aikana: Sixtus IV (1471-1484), Innocentius VIII (1484-1492), Aleksanteri VI (1492-1503), Pius III (1503), Julius II (1503-1513), Leo X (1513-1521), Adrianus VI (1522-1523), Klemens VII (1523-1534) ja Paavali III (1534-1549). Hän on suojeluspyhimys sairautta ja vanhempien kuolemaa vastaan sekä on vammaisten ja Italian Brescian suojeluspyhimys. Angelan muistopäivää on vietetty 31. toukokuuta, 1. kesäkuuta ja 27. tammikuuta.
Angela Mericiä on muistettu roomalaiskatolisessa messussa seuraavanlaisella latinankielisellä kollehtarukouksella:
»Orémus.Deus, qui novum per beátam Angelam sacrárum Virginum collégium in Ecclésia tua floréscere voluísti: da nobis, eius intercessióne, angélicis móribus vívere; ut, terrénis ómnibus abdicátis, gáudiis pérfrui mereámur ætérnis.»
Laskuvarjojääkäri

Laskuvarjot maalaavat taivaan Yhdysvaltain ja Australian armeijan harjoituksessa.
Venäläisiä ja yhdysvaltalaisia laskuvarjojääkäreitä yhteisharjoituksessa 1998
Laskuvarjojääkärit ovat maavoimien sotilaita, jotka siirtyvät kohteeseensa hyppäämällä lentokoneesta laskuvarjon varassa. Laskuvarjojääkäreitä käytettiin ensimmäistä kertaa toisessa maailmansodassa.
Laskuvarjojoukkojen käyttöönotto tapahtui ensimmäisenä 1930-luvun Neuvostoliitossa, jossa saksalaisia sotilaita koulutettiin erityisesti lentäjiksi kiertäen Weimarin tasavallalle asetettuja rauhansopimuksen kieltoja. Tätä kautta oppi tuli Saksan armeijalle, joka käytti sitä salamasotansa ilma-maa-sotaopin osana.
Laskuvarjojääkärit ovat osa maahanlaskujoukkoja (engl. airborne troops). Historian aikana maahanlaskujoukot ovat käyttäneet myös liitokoneita, mutta Korean sodasta alkaen kuljetusväline on ollut yhä useammin helikopteri. Muun muassa Suomen tulevat valmiusprikaatit ovat osittain ilmakuljetteisia.
Suomen Puolustusvoimissa laskuvarjojääkärikoulutusta antavat Utin jääkärirykmentin Erikoisjääkäripataljoonaan kuuluvat Laskuvarjojääkärikomppania ja Erikoisjääkärikomppania. Suomessa laskuvarjojääkäreitä ei ole tarkoitus pudottaa suurena joukkona etulinjaan muun muassa Normandian maihinnousun tapaan, vaan pienissä ryhmissä vihollisen selustaan tiedustelu- ja sissitehtäviin.
Kuuluisa laskuvarjoyksikkö ja samalla erikoisjoukko on brittiläinen Special Air Service (SAS). Muita kuuluisia laskuvarjoyksiköitä ovat muun muassa Yhdysvaltain maavoimien 82. maahanlaskudivisioona (All-American), Venäjän 106. kaartin maahanlaskudivisioona ja 101. laskuvarjodivisioona (”Screaming Eagles”).
Laskuvarjojääkäreitä kutsutaan toisinaan lempinimellä ”punaiset paholaiset” (engl. Red Devils), koska useissa maissa heidän tunnuksenaan on punainen baretti. Suomessa sen käyttöoikeuden saa ensimmäisen laskuvarjohypyn jälkeen ja se on palveluksen suorittaneille suuri ylpeyden aihe. Baretin väri kuitenkin vaihtelee eri maissa. Esimerkiksi Ranskan muukalaislegioonassa laskuvarjojääkärit käyttävät vihreää barettia, brittiläisten erikoisjoukkoyksikkö SAS vaalean kellanruskeaa ja venäläinen VDV vaaleansinistä barettia.[lähde? ]
Aiheesta muualla

Kuvia tai muita tiedostoja aiheesta Laskuvarjojääkärit Wikimedia Commonsissa
Anarkososialismi

Anarkososialismi tai libertaarisosialismi sisältää ryhmän poliittisia filosofioita, jotka pyrkivät luomaan yhteiskunnan ilman poliittisia, taloudellisia tai sosiaalisia hierarkioita - yhteiskunnan, jossa kaikki väkivaltaiset tai sortavat instituutiot olisi lakkautettu ja niiden sijasta jokaisella olisi vapaa, tasavertainen yhteys tiedon ja tuotannon välineisiin, tai yhteiskunta, jossa sortavia instituutioita ja hierarkioita olisi radikaalisti vähennetty ja heikennetty. Tämä saavutettaisiin lakkauttamalla yksityisomistus ja antamalla tuotantovälineiden ja resurssien suora hallinta työväenluokalle ja muille omistamattomille luokille. Vaikka sosialismin monet muodot painottavat valtion tai poliittisen puolueen roolia vapauden ja sosiaalisen oikeudenmukaisuuden edistämisessä, libertaarit sosialistit luottavat ammattiliittoihin, työläisneuvostoihin, osuuskuntiin, kansalaisten kokouksiin ja muihin ei-byrokraattisiin, hajautettuihin toiminnan muotoihin. Monet libertaarisosialistit puhuvat valtion täydellisen poistamisen puolesta ja näkevät valtion kapitalistisen luokkajärjestyksen suojavallina.
Libertaarisosialistisiksi kutsuttuja poliittisia filosofioita ovat muun muassa monet anarkismin variaatiot (esimerkiksi anarkistinen kommunismi, kollektivistinen anarkismi, vasemmistoanarkismi, anarkosyndikalismi ja jotkut individualistisen anarkismin muodot), mutualismi, sosiaaliekologia ja neuvostoihin perustuva kommunismi (tai jopa kommunismi itsessään, niin kuin sen kuvailivat Karl Marx ja Lenin sosialismin kehittyneimmäksi vaiheeksi). Jotkut käyttävät libertaarisosialismi-termiä synonyyminä anarkismille.
Eräs tunnettu libertaarisosialisti on yhdysvaltalainen kielitieteen professori Noam Chomsky.
Aiheesta muualla

Wikimedia Commonsissa on kuvia tai muita tiedostoja aiheesta .
Ludwig von Mises: Human action ja syndikalismikritiikkiä
Anarchosyndicalism by Rudolf Rocker
Laskutusohjelma

Laskutusohjelmat ovat sovellusohjelmia, jotka on tehty helpottamaan yrittäjien, yritysten ja järjestöjen laskutusta. Joissakin tapauksissa laskutusohjelmat toimivat myös apuna yrityksen kirjanpidossa. Laskutusohjelman käyttäminen käsin kirjoitettujen tai yksittäisellä laskupohjalla tehtyjen laskujen sijasta on helpompaa ja nopeampaa, koska laskurivien loppusummat ja verot lasketaan koneellisesti laskutusohjelmassa. Laskutusohjelmat mahdollistavat myös laskujen tallentamisen sähköisesti myöhempää käyttöä ja raporttien tulostusta varten.
Nykyaikaiset laskutusohjelmat myös mahdollistavat laskujen lähettämisen suoraan ohjelman kautta esimerkiksi sähköpostitse tai jopa kirjeenä postituspalvelun kautta. Myös suomalainen verkkolasku on nykyään yleinen yritysten käyttämä laskutustapa, joka niin ikään lähetetään suoraan laskutusohjelman kautta.
Aiheesta muualla

Esimerkki laskupohjasta PDF-muodossa.
Lahest!

| Lahest! Turo’s Hevi Gee |
| --- | --- | --- |

Studioalbumin tiedot
 Äänitetty : 2006
 Julkaistu: 10. toukokuuta 2006
 Tyylilaji: huumorirock
 Levy-yhtiö: Bonnier
Turo’s Hevi Geen muut julkaisut
| Posetiivinen orkesteri 2005 | Lahest! 2006 | Turo’s Hevi Gee 2007 |
Lahest! on Turo’s Hevi Geen albumi, joka julkaistiin 10. toukokuuta 2006. Se oli yhtyeen ensimmäinen julkaisu, jossa laulajana toimi Janne Piiroinen, yhtyeen alkuperäisen laulaja-sanoittaja Harri "Hara" Laukkasen kyllästyttyä keikkailuun ja erottua yhtyeestä.[lähde? ]
Kappaleet

Kaikki kappaleet sanoittanut Janne Piiroinen.
Karaoke – 2.16
Romurauta – 2.57 (Kun rahat ei riitä)
Parturiin (ja töihin oikeisiin) – 3.39 (Get a Haircut)
Kelalomake – 3.13
Sähkömies – 3.38
Lasse ja merimies – 3.18 (Reppu ja reissumies)
Kuus vuotta tiellä – 2.39
Pimputtaisha ne pienetki pojat – 2.55
Rakastan sua silti – 3.01
Nimmarilaulu – 3.17
Käärmeen kokoinen veijari – 3.09 (TV:n kokoinen haitari)
Moskovaan – 3.36 (Ibo Lele)
Kokoonpano

Keppi Heinänen – kitara, taustalaulu
Hate Kinnunen – rummut, taustalaulu
Ari Hukkanen – bassokitara, taustalaulu
Janne Piiroinen – laulu, taustalaulu
Ismo Karonen – kitara
Huuliharppukostajat (Reima Reponen, Aimo Mantere, Hannu Kokkonen)
Arvostelut

Smackthejack.net:
Aiheesta muualla

Lahest! discogs.com -sivustolla (englanniksi)
Angelus Silesius

Heilige Seelen-Lust -kirjan kansisivu
Angelus Silesius, oikea nimi Johannes Scheffler, (1624– 9. heinäkuuta 1677) oli saksalainen virsirunoilija, kotoisin Breslausta.
Silesius oli luterilainen lääkäri. Mystisen kirjallisuuden vaikutuksesta hän siirtyi katolilaisuuteen ja otti nimen Angelus ('enkeli', 'sanansaattaja'). Hän liittyi fransiskaaniveljistöön ja vihittiin papiksi 1661. Kirjailijana hän käytti nimeä Angelus Silesius, 'sleesialainen sanansaattaja'.
Angelus Silesiuksen Cherubinischer Wandersmann ('Kerubi-vaeltaja') on laaja kokoelma lyhyitä, pääasiassa kaksirivisiä mieterunoja, joissa on Angelus Silesiukselle ominaista mystiikkaa. Hänen virsistään huokuu lämmin rakkaus Jeesukseen. Hän esittää teoksissaan Jeesuksen sulhasena ja sielun hänen morsiamenaan Raamatun Laulujen lauluista saadun typologisen esimerkin mukaan. Tämä ajattelutapa esiintyy erityisesti hänen 1657 julkaisemassaan laulukokoelmassa Heiligen SeelenLust oder Geistiliche Hirtenlieder. Kokoelmassa on yli 200 laulua, ja siinä on myös virsi ”Liebe, die du mich zum Bilde”, joka oli vuoden 1886 virsikirjassa virsi 297 ”Rakkaus, joka jumaluutes”. Nykyisessä Suomen ev. lut. kirkon virsikirjassa se on uudelleen suomennettuna virsi 430 ”Rakkaus, kun kuvaksesi”. Sen sävelmä on Heinrich Albertin sävelmä (1642).
Ruotsin kirkon virsikirjassa on yksi Silesiuksen virsi ”Ich will dich lieben, meine Stärke”, virsi 242 ”Sinua, Herra, tahdon kiittää” (Ruots. Gustaf A. Hjärne 1765, Jan Arvid Hellström 1979 suom. Niilo Rauhala 1997). Virren sävelmä on Hampurissa 1690 julkaistu sävelmä. Virsi 567 ”Nyt, kristitty, käy sotimaan”, ”Upp, kristen, upp till kamp och strid!” pohjautuu Silesiuksen virteen ”Auf, auf, o Seel, auf, auf zum Streit, Auf, auf zum Überwinden!”. Se on Johan Åströmin kirjoittama 1816, ja suomennos on Pekka Kivekkään tekemä 1995.
Aiheesta muualla

Kuvia tai muita tiedostoja aiheesta Angelus Silesius Wikimedia Commonsissa
Latvian parlamenttivaalit 2011

Latvian parlamenttivaalit 2011 toimitettiin Latviassa 17. syyskuuta 2011 noin vuosi edellisten vaalien jälkeen. Koska maan hallitus ei halunnut käsitellä Ainārs Šlesersiin kohdistuvaa korruputioskandaalia, maan presidentti päätti järjestää kansanäänestyksen siitä, tulisiko parlamentin jatkaa. Koska 94,3 % äänesti vastaan, järjestettiin uudet vaalit. Vaaleissa valittiin sata edustajaa Saeimaan. Valituista 21 oli naisia. Vaalit voitti Harmoniakeskus.
Tulokset

Tulokset seuraavassa taulukossa.
| Puolue | Kannatus | Paikkoja | Muutos |
| --- | --- | --- | --- |
| Harmoniakeskus | 28,4 % | 31 | +2 |
| Zatlersin Reformipuolue | 20,8 % | 22 | - |
| Yhtenäisyys | 18,3 % | 20 | -13 |
| Kansallinen liittouma | 13,9 % | 14 | +6 |
| Vihreiden ja maanviljelijöiden liitto | 12,2 % | 13 | -9 |
Latvian parlamenttivaalit 2014

Latvian parlamenttivaalit 2014 toimitettiin Latviassa vuonna 2014. Vaaleissa valittiin sata edustajaa Saeimaan, Latvian parlamenttiin. Vaalit voitti Sosiaalidemokraattinen puolue ”Harmonia”.
Tulokset

Paikkajako oli seuraava:
Sosiaalidemokraattinen puolue ”Harmonia”: 24 paikkaa
Yhtenäisyys: 23 paikkaa
Vihreiden ja maanviljelijöiden liitto: 21 paikkaa
Kansallinen liittouma: 17 paikkaa
Sydämestä Latvian puolesta: 7 paikkaa
Latvian alueiden liitto: 6 paikkaa.
Pienpuolueista suurimmat olivat Latvian venäläisunioni ja Latvian puolesta yhtenäistynyt.
Latvian parlamenttivaalit 2010

Latvian parlamenttivaalit 2010 toimitettiin Latviassa 2. lokakuuta 2010. Vaaleissa valittiin sata edustajaa Saeimaan. Ehdokkaita oli 1 234 ja puolueita 13. Valituista 19 oli naisia. Alun perin tarkoituksena oli, että edustajat istuvat tavallisen nelivuotiskauden, mutta seuraavia vaaleja aikaistettiin, ja ne pidettiinkin jo seuraavana vuonna.
Tulokset

Paikkamäärät puolueittain vuoden 2010 vaalien jälkeen:
Yhtenäisyys: 33 paikkaa
Harmoniakeskus: 29 paikkaa
Vihreiden ja maanviljelijöiden liitto: 22 paikkaa
Paremman Latvian puolesta: 8 paikkaa
Kansallinen liittouma: 8 paikkaa.
Latvian parlamenttivaalit 1998

Latvian parlamenttivaalit 1998 toimitettiin Latviassa 3. lokakuuta 1998 ennenaikaisesti parlamentin hajoamisen vuoksi. Vaaleissa valittiin sata edustajaa Saeimaan. Valituista 17 oli naisia. Vaaleissa annettiin noin 960 000 ääntä, ja äänestysprosentti oli 71,9. Suurin puolue oli tuolloin uusi Kansanpuolue, jonka Andris Šķēle oli perustanut. Pääministeriksi tuli kuitenkin Latvian tien Vilis Krištopans.
Tulokset

Paikkajako oli seuraava vuoden 1998 jälkeen:
Kansanpuolue: 24 paikkaa
Latvian tie: 21 paikkaa
Konservatiivinen liitto isänmaan ja vapauden puolesta: 17 paikkaa
Kansallinen harmoniapuolue: 16 paikkaa
Sosiaalidemokraatit: 14 paikkaa
Uusi puolue: 8 paikkaa.
Vaalitulosgrafiikka
Anchisaurus

| Anchisaurus |
| --- | --- |

 Varhaisjurakausi 190 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  †Sauropodomorpha
Osalahko::  †Prosauropodit Prosauropoda
Kladi::  †Anchisauria
Heimo::  †Anchisauridae
Suku::  †Anchisaurus  Marsh, 1885
Laji::  polyzelus
Kaksiosainen nimi
 † Anchisaurus polyzelus  Marsh, 1885 
Synonyymit
 Megadactylus polyzelus (Hitchcock, 1865)  Amphisaurus polyzelus (Marsh, 1882)  Yaleosaurus colurus (Huene, 1932)   ?Ammosaurus 
Katso myös
   Anchisaurus Wikispeciesissä   Anchisaurus Commonsissa 
Infobox OKNimi-testi OK: 
Anchisaurus (nimen merkitys: "lähes lisko") oli pienikokoinen kasvinsyöjädinosaurus. Se eli 190 miljoonaa vuotta sitten varhaisjurakaudella. Anchisauruksen fossiileja on löydetty Yhdysvalloista.
Nimi

Anchisaurus tarkoittaa "lähes liskoa". Nimi tulee kreikan kielestä.
Kuten monet muut varhaisella 1800-luvulla löydetyt dinosaurukset, myös Anchisaurus on nimetty useita kertoja uudestaan. Alun perin Edward Hitchcock antoi dinosaurukselle nimen Megadactylus ("jättiläissormi"). Myöhemmin tunnettu amerikkalainen paleontologi Othniel Charles Marsh antoi dinosaurukselle nimen Amphisaurus, kunnes hän huomasi, että nimi on jo varattu toiselle eläinsuvulle, joten hän nimesi dinosauruksen Anchisaurukseksi ("lähes lisko").
Ammosaurus on saattanut itse asiassa olla Anchisaurus-laji.
Luokittelu

Anchisauruksen tarkka luokittelu on ollut keskustelun aiheena pitkään. Jotkut luokittelevat sen prosauropodiksi, jotkut sijoittavat sen sauropodomorfiksi. Lisäksi usein arvellaan Ammosauruksen olevan sama dinosaurus kuin Anchisaurus, vaikka sukujen lantioissa ja takajaloissa on joitakin eroja. Useimmat paleontologit pitävät nykyisin Anchisaurusta prosauropodina. Täsmällisestä sijoituksesta huolimatta Anchisaurus edustaa sellaisia dinosauruksia, jotka kasvoivat jatkuvasti suuremmiksi ja muuttuivat lopulta neljällä jalalla käveleviksi sauropodeiksi myöhäisellä jurakaudella.
Fossiililöydöt ja niiden historia

Anchisauruksen fossiililöydöt käsittävät muutaman yksilön. Ensimmäinen löytö tehtiin, ennen kuin dinosauruksista tiedettiin vielä mitään, ja Anchisaurus onkin melko varmasti ensimmäinen Pohjois-Amerikasta löydetty dinosaurus. Kun tämä pieni kasvinsyöjä oli vuonna 1818 kaivettu esiin Connecticutissa, ei vielä tiedetty, miten siihen pitäisi suhtautua. Luut oltiin ensin ihmisen luiksi, mutta näkemys muuttui, kun lähistöltä löytyi häntä.
Kymmeniä vuosia myöhemmin, vuonna 1885, Othniel Charles Marsh tunnisti Anchisauruksen lopullisesti dinosaurukseksi, vaikka sen tarkkaa luokittelua ei voitukaan saada selville, ennen kuin näistä aikoja sitten sukupuuttoon kuolleista matelijoista saatiin lisätietoa.
Koko ja ulkonäkö

Anchisauruksen pituus oli noin kaksi metriä, mutta jos Ammosaurus on Anchisauruksen synonyymi, pituus oli mahdollisesti jopa neljä metriä, mutta koko saattoi riippua lajista.
Anchisaurus oli varmasti erikoinen verrattuna suurimpaan osaan tuona aikana tunnetuista dinosauruksista, sillä kyseessä oli ihmisen kokoinen matelija, jolla oli kädet, joilla se voi tarttua, ja pystyasento, ja sen paisunut maha sisälsi kiviä, joiden avulla sitkeiden kasvien sulatus onnistui.
Anchisauruksen ruumis oli pitkä ja hoikka. Suussa oli uurteisia hampaita, joilla se pureskeli lehtiä.
Ravinto

Anchisauruksen tylpät hampaat ja leukojen rakenne tulkitaan selkeinä merkkeinä siitä, että Anchisaurus oli kasvinsyöjä. Lisäksi ruumiin muodon ansiosta sillä on laaja suolistoalue, jossa kasvimassa sula. Jotkut paleontologit ovat kuitenkin arvioineet, että Anchisaurus on saattanut syödä lihaa, sillä sen silmät ovat osoittaneet osittain eteenpäin eivätkä sivuille, niin kuin suurimmalla osalla kasvinsyöjistä. Lisäksi Anchisauruksen peukaloissa oli kynnet, jotka olivat terävämmät kuin kasvinsyöjällä oli tarpeellista. Varmaa on kuitenkin, että Anchisauruksen kaltaiset dinosaurukset olivat polveutuneet lihaa syöneistä esi-isistään, ja onkin arveltu, että osittaiset lihansyöjän ja saalistajan ominaisuudet Anchisauruksessa saattavat olla vain jäänteitä ominaisuuksia, jotka olivat vielä kehittymässä.
Muuta

Anchisaurus-sukuun kuuluu yksi laji, A. polyzelus. Sukuun mainitaan kuuluvan lisäksi laji A. major, silloin kun Ammosaurusta pidetään Anchisauruksen synonyyminä.
Anchisauruksen koko verrattuna ihmiseen. Numero 1 on pienempi yksilö ja numero 2 on aikuinen yksilö.
Lassinlampi (Sysmä)

| Lassinlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°23′08″N, 25°50′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskuoja:  ei laskuojaa 
Järvinumero:  14.811.1.005
Mittaustietoja
Pinnankorkeus:  100,8 m  
Pituus:  230 m  
Leveys:  120 m  
Rantaviiva:  0,585 km  
Pinta-ala:  1,291 ha  
Saaria:  ei saaria 
 fiLassinlampi 
Lassinlampi on Päijät-Hämeessä Sysmässä Kukkolanmäen lähellä sijaitseva lampi.
Maantietoa

Lassinlampi on 230 metriä pitkä, 120 metriä leveä, ja sen pinta-ala on 1,3 hehtaaria. Se sijaitsee Leenharjun pohjavesialueen pohjoispuolella  ja 150 metrin korkeuteen kohoavan pyöreälakisen Möyrylänmäen eteläpuolella. Leenharju on pitkittäisharju, jonka leveä kohta on jäätikköjoen suistoon syntynyt reunatasanne. Tasanteella olevat kuopat ovat suppia, jonne harjulammet Lassinlampi, Pohjaton ja Tikkalampi ovat syntyneet. Lassinlammella ei ole kartan mukaan saaria. Sen rantaviivan pituus on 600 metriä ja sen autiot rannat ovat jyrkkärinteistä kangasmetsää. Lähin asutus sijaitsee Isosuon peltoaukealla harjualueen rinteen alla.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Nuoramoisjärven alueeseen (14.811) se kuuluu. Lammen vedenpinnan korkeus on 100,8 metriä mpy.
Last.fm
Ohjelmistoja

Last.fm:n oma radionkuunteluohjelma on saatavilla Windowsille, Mac OS X:lle ja Linuxille, ja ohjelmaa levitetään GNU General Public Licensen alla. Tämä ohjelma myös lähettää automaattisesti eri mediasoittimilla kuunnellut kappaleet Last.fm:ään. Ohjelmiin on myös saatavilla Apple iPod- ja iPhone-tuki. Ohjelman Windows-versio osaa lähettää kappaleet Windows Media Playeristä, Winampista, iTunesista ja foobar2000:sta. OS X -versio tukee iTunesia. Ohjelman radio-osuus toimii Linuxissa, mutta kappaletietojen lähetystä varten Linux vaatii mediasoittimiin joko lisäosan tai suoran tuen.
Last.fm:n kappaletietojen lähetyksen toteutusspesifikaatio on vapaasti saatavilla. Myös muut web-sivustot, esimerkiksi Libre.fm ja Jamendo, pystyvät vastaanottamaan kappaletietoja Last.fm-protokollan avulla. Kaikki Last.fm-asiakasohjelmat eivät kuitenkaan tue muita palveluita kuin Last.fm:ää, mutta joissain ohjelmissa voi jopa lähettää kappaletietoja useammalle sivustolle yhtä aikaa ("multiscrobbling").
Last.fm:ää suoraan tukevia ohjelmistoja ovat muun muassa Amarok, Rhythmbox, Spotify ja Xbox Media Center. Lisäksi moniin mediasoitinohjelmiin on saatavilla tarvittava laajennus. Tällaisia ohjelmia ovat muun muassa AmiScrobbler, Audacious, Beep Media Player, foobar2000, iTunes, J. River Media Center, MPD, Noatun, QCD, SlimScrobbler, Winamp, Windows Media Player ja XMMS. Myös erilaisiin mp3-soittimiin on saatavilla Rockbox-ohjelmisto, jolla voidaan lähettää soitettujen kappaleiden tietoja. Ohjelmisto tukee muun muassa useimpia eri iPod-malleja.
Last.fm-radiokanavia voi Last.fm-radionkuunteluohjelman lisäksi kuunnella ainakin Last Exit -nimisellä ohjelmalla sekä Amarok-mediasoittimella.
Myös Fring tukee Last.fm -palvelua, joka mahdollistaa kuuntelun S60 3rd -puhelimilla. Joillain alueilla Xbox 360 tukee myös Last.fm -palveluita.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (englanniksi)
Ilmoitus maksullisuudesta
Amleto Palermi

Amleto Palermi vuonna 1914.
Amleto Palermi (11. heinäkuuta 1889 Rooma – 20. huhtikuuta 1941 Rooma) oli italialainen elokuvaohjaaja ja käsikirjoittaja.
Sisiliassa lapsuutensa viettänyt Palermi työskenteli ennen elokuvauraansa toimittajana ja kirjoitti komedioita. Hänen ensimmäiset ohjaustyönsä olivat Colei che tutto soffre (”Joka kaiken kestää”) ja L’orrendo blasone (”Hirveä maalaus”) vuonna 1914. Palermin melodraamoja tähdittivät muun muassa Mario Bonnard, Ruggero Ruggeri ja Lyda Borelli. Spektaakkelielokuvan Pompejin viimeiset päivät (Gli ultimi giorni di Pompei, 1926) viimeisteli Carmine Gallone. Italialaisen elokuvan kriisivuosina Palermi työskenteli myös Saksassa, jossa hän ohjasi yhden merkkiteoksistaan, Die lebende Maske eli Enrico IV (1926).
1930-luvulla ja 1940-luvun alussa Palermi ohjasi ja käsikirjoitti lähes kolmekymmentä sentimentaalista viihde-elokuvaa. Hänen vuonna 1940 ohjaamansa La peccatrice oli yksi tuon ajan harvoista sävyltään realistisista elokuvista. Samana vuonna Cinema-lehti nimesi Palermin Italian parhaaksi elokuvaohjaajaksi.
Elokuvia

Carnevalesca, 1918
Aiheesta muualla

Elonet: Amleto Palermi
Internet Movie Database: Amleto Palermi (englanniksi)